**Predmet Semestrálny projekt II**

**Ročník**: 2. Bc. VAZE

**Podmienky udelenia zápočtu**

1. Účasť na seminároch v zmysle Študijného poriadku Technickej univerzity v Košiciach.
2. Účasť na blokovej terénnej výučbe.
3. Prezentácia semestrálneho projektu a odovzdanie prezentácie v elektronickej forme.
4. Odovzdanie elektronickej verzie Semestrálneho projektu najneskôr 7 dní pred ukončením skúškového obdobia.

**Osnova predmetu**

1. Úvod do problematiky, oboznámenie s cieľom predmetu, podmienkami udelenia zápočtu; organizačné pokyny.
2. Priradenie vopred odprezentovaných a zverejnených tém Bakalárskych prác jednotlivým študentom; prevzatie a vyplnenie konzultačných hárkov; oboznámenie študentov s podmienkami konzultácií u vedúcich prác a u konzultantov; základné pokyny pre vypracovanie semestrálneho projektu.
3. Odporúčané postupy oboznámenia sa s problematikou témy SP; odporúčané zdroje informácií; tvorba rešerše k danej téme;
4. Základné metódy zberu dát; práca s dátami a informáciami – syntéza, selekcia; logická forma a postupnosť textu; konspektovanie informácií;
5. Princípy prezentácie dosiahnutých výsledkov, tvorba prezentácie, odporúčané postupy prezentácie;
6. Vypracovanie téz bakalárskej práce.
7. Prezentácia semestrálneho projektu.

**Obsah a forma písomnej časti semestrálneho projektu**

Semestrálny projekt študent vypracuje v rozsahu min. 15 strán v šablóne určenej pre tento predmet.

Šablóna Semestrálneho projektu na stiahnutie tu.

**Členenie písomnej časti semestrálneho projektu**

**Úvod**

**Teoretická časť** (týka sa konkrétnej problematiky, nie všeobecných poznatkov)

* úvod do problematiky,
* popis aktuálneho stavu problematiky vo svete a na Slovensku vrátane zdrojov informácií,
* popis aspektov priamo súvisiacich s riešenou problematikou,
* popis existujúcich problémov, resp. dôvodov pre výber témy – v kontexte predošlého textu,
* teoretické východiská pre riešenie problematiky – výpočtové, technologické, experimentálne a iné postupy,

**Ciele práce**

**Tézy bakalárskej práce**

**Zoznam použitej literatúry**

**Prílohy**

**Konzultácie**

Študent konzultuje svoje postupy a problémy pri tvorbe SP priamo na seminári s vyučujúcim. Obsahovú náplň, smerovanie práce, výber zdroja informácií a všetky otázky súvisiace s odborným zameraním konzultuje študent s príslušným vedúcim bakalárskej práce!

Na konzultácie s vedúcim BP je študent povinný nosiť konzultačný protokol!

**Odovzdanie a hodnotenie semestrálneho projektu**

Študent odovzdá elektronickú verziu SP a prezentácie k SP vyučujúcemu predmetu Semestrálny projekt – doc. Taušovi, ktorý zabezpečí doručenie písomnej časti SP vedúcim BP.

**Termín na odovzdanie prezentácie SP je zápočtový týždeň!**

**Termín na odovzdanie elektronickej verzie Semestrálneho projektu je 7 dní pred ukončením skúškového obdobia!** (Termín je stanovený tak, aby mal hodnotiaci pedagóg dostatok času na ohodnotenie práce a študent na prípadné korekcie práce podľa pokynov hodnotiaceho pedagóga)

Semestrálny projekt hodnotí pedagóg, ktorý je zodpovedným vedúcim bakalárskej práce.